Document ID: 32010R0564

REGOLAMENT (UE, EURATOM) Nru 564/2010 TAL-KUNSILL
tad-29 ta’ Ġunju 2010
li jadatta l-koeffiċjenti korrettivi li japplikaw għar-rimunerazzjoni u l-pensjonijiet tal-uffiċjali u impjegati l-oħra tal-Unjoni Ewropea
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea,
Wara li kkunsidra l-Protokoll dwar il-Privileġġi u l-Immunitajiet tal-Unjoni Ewropea, u b’mod partikolari l-Artikolu 12 tiegħu,
Wara li kkunsidra r-Regolamenti tal-Persunal tal-Uffiċjali tal-Unjoni Ewropea u l-Kundizzjonijiet tax-Xogħol tal-impjegati l-oħra tal-Unjoni, stabbiliti bir-Regolament (KEE, Euratom) Nru 259/68 tal-Kunsill (1), u b’mod partikolari l-Artikolu 64, l-Artikolu 65(2) tar-Regolamenti tal-Persunal u l-Annessi VII, XI u XIII tagħhom, kif ukoll l-ewwel paragrafu tal-Artikolu 20, u l-Artikoli 64 u 92 tal-Kundizzjonijiet tax-Xogħol ta’ impjegati oħra,
Wara li kkunsidra il-proposta mill-Kummissjoni Ewropea,
Billi:
(1)
Kien hemm tnaqqis sinifikanti fl-għoli tal-ħajja fil-Latvja u l-Litwanja fil-perijodu bejn Ġunju u Diċembru 2009, u l-koeffiċjenti korrettivi li japplikaw għar-rimunerazzjoni tal-uffiċjali u impjegati oħra għandhom għalhekk jiġu adattati.
ADOTTA DAN IR-REGOLAMENT:
Artikolu 1
B’effett mill-1 ta’ Jannar 2010, il-koeffiċjenti korrettivi applikabbli, skont l-Artikolu 64 tar-Regolamenti tal-Persunal, għar-rimunerazzjoni tal-uffiċjali u impjegati oħra fil-pajjiżi jew il-lokalitajiet imsemmija hawn taħt, huma stabbiliti kif ġej:
-
Latvja 79.6,
-
Litwanja 73.4.
Artikolu 2
B’effett mill-ewwel jum tax-xahar wara l-pubblikazzjoni ta’ dan ir-Regolament f’Il-Ġurnal Uffiċjali tal-Unjoni Ewropea, il-koeffiċjent korrettiv applikabbli skont l-Artikolu 17(3) tal-Anness VII tar-Regolamenti tal-Persunal għal trasferimenti minn uffiċjali u impjegati oħra huwa dan li ġej:
-
Latvja 73.3.
Artikolu 3
Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Ufficjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Luxembourgl, 29 ta’ Ġunju 2010.

Labels: 10
0
9
18
15